 5 CODURI BLOC 5 1 CODURI BLOC LINIARE Dacă transmitem pe un canal real un şir de biţi (utilizând o modulaţie adecvată), fără a încerca să detectăm şi, dacă este posibil, să şi corectăm erorile care sunt inevitabile din cauza zgomotului, erorile de bit vor rămâne nedepistate DEFINIŢIA 5 1 Numim probabilitate de tranziţie probabilitatea ca, din cauza zgomotului, receptorul să transforme un 1 în 0 sau un 0 în 1 Diagrama probabilităţii de tranziţie a unui canal binar simetric este arătată mai jos 1−𝑝 bit 0 bit 0 p p 1−𝑝 bit 1 bit 1 Este clar că, dacă nu luăm anumite măsuri de prevedere, orice eroare de bit rămâne nedetectată Pentru a mări şansele ca receptorul să decidă corect, împărţim şirul biţilor de emisie în blocuri de câte k biţi, numiţi biţi de mesaj, iar la aceştia adăugăm 𝑛 − 𝑘 biţi redundanţi, legaţi algebric de cei k biţi de mesaj, rezultând astfel blocuri de n biţi numite cuvinte de cod DEFINIŢIA 5 2 Un cod bloc este mulţimea celor 2𝑘 cuvinte de cod Lungimea cuvântului de cod fiind n, există 2𝑛 blocuri de câte n biţi, dintre care numai 2𝑘 𝑘, numărul cuvintelor de cod este egal cu 2k Dar numărul vectorilor de lungime n este egal cu 2n, unde, desigur, 2𝑛 > 2𝑘 Aceasta înseamnă că există 2𝑛 − 2𝑘 vectori de lungime n care nu sunt cuvinte de cod Dacă recepţionează unul dintre aceşti vectori, receptorul poate fi sigur că s-a produs o eroare Pentru aceasta, receptorul are nevoie de o măsură a distanţei dintre doi vectori DEFINIŢIA 5 10 Ponderea Hamming (sau ponderea, pe scurt) a unui vector binar v =(𝑣0 , 𝑣1 , ⋯ , 𝑣𝑛−1 ) este numărul de componente ale sale diferite de zero şi se notează cu p(v) Spre exemplu, ponderea Hamming a lui v = (1 0 0 1 0 1 1) este 4 DEFINIŢIA 5 11 Fie v şi w doi vectori n-dimensionali Distanţa Hamming (sau distanţa, pe scurt) dintre v şi w, notată cu d(v, w), este numărul de coordonate în care ele diferă Spre exemplu, pentru acelaşi v şi w = (1 0 1 0 1 1 0), d(v, w) = 4 Deoarece în corpul Galois de ordinul 2 CG(2) avem că 0 + 0 = 0 şi 1 + 1 = 0, iar 0 + 1 = 1 + 0 = 1, distanţa Hamming dintre doi vectori v şi w este egală cu ponderea Hamming a sumei lor v + w: d(v, w) = p(v + w) Pentru exemplul de mai sus, v + w = (0 0 1 1 1 0 1), care are pondere 4 DEFINIŢIA 5 12 Pentru un cod bloc liniar (n, k), distanţa minimă este egală cu ponderea minimă a cuvintelor de cod diferite de 0 şi se notează cu dmin 5 4 CAPACITATEA UNUI COD BLOC LINIAR DE DETECŢIE ŞI DE CORECŢIE A ERORILOR Dacă se transmite un cuvânt de cod v pe un canal afectat de zgomot şi se produc  erori de bit, vectorul recepţionat r va diferi de cel emis în  componente: d(v, r) =  Fie dmin distanţa minimă a unui cod bloc (n, k), ceea ce înseamnă că oricare două cuvinte de cod diferă în cel puţin dmin componente Este clar că un număr de 𝑑min − 1 erori de bit sau mai puţine nu transformă un cuvânt de cod în altul Altfel spus, 𝑑min − 1 erori de bit sau mai puţine produc un vector recepţionat r care nu este cuvânt de cod Atunci când vectorul de cod recepţionat nu este cuvânt de cod, spunem că receptorul a detectat erori Prin urmare, un cod bloc liniar cu distanţa minimă dmin poate detecta 𝑑min − 1 erori de bit sau mai puţine dintr-un cuvânt de n biţi Pe de altă parte, între cei 2𝑛 − 1 posibili vectori de eroare diferiţi de zero, există 2𝑘 − 1 care sunt identici cu cele 2𝑘 − 1 cuvinte de cod diferite de cuvântul de cod 0, care este elementul neutru pentru adunarea vectorială şi deci nu poate lipsi din codul bloc liniar Dacă zgomotul produce oricare dintre aceşti 2𝑘 − 1 vectori de eroare, vectorul emis va fi transformat într-un alt cuvânt de cod w Sindromul lui w este zero, astfel încât decodorul acceptă w ca pe cuvântul de cod transmis şi face, deci, o decodare incorectă Prin urmare, există 2𝑘 − 1 vectori de eroare nedetectabili şi 2𝑛 − 2𝑘 vectori de eroare detectabili Notăm cu 𝐴𝑖 numărul cuvintelor de cod de pondere i din codul nostru (n, k) Numerele 𝐴0 , 𝐴1 , ⋯ , 𝐴𝑛 constituie distribuţia de pondere a codului Pentru un cod bloc liniar, 𝐴0 = 1, iar numerele de la 𝐴1 la 𝐴𝑑min −1 sunt egale cu zero Vom calcula probabilitatea ca decodorul să nu detecteze prezenţa erorilor la transmisia pe un canal binar simetric cu probabilitate de tranziţie p Notăm cu 𝑃𝑛 probabilitatea unei erori nedetectabile O eroare nedetectabilă apare numai atunci când vectorul de eroare este identic cu un cuvânt de cod diferit de zero din codul nostru (n, k): 𝑛 𝑃𝑛 = ∑ 𝐴𝑖 𝑝𝑖 (1 − 𝑝)𝑛−𝑖 𝑖=𝑑𝑚𝑖𝑛 EXEMPLUL 5 3 Pentru codul (7, 4) considerat în exemplul 5 1, distribuţia de pondere este: 𝐴0 = 1, 𝐴1 = 𝐴2 = 0, 𝐴3 = 7, 𝐴4 = 7, 𝐴5 = 𝐴6 = 0 şi 𝐴7 = 1 Probabilitatea unei erori nedetectate este 𝑃7 = 7𝑝3 (1 − 𝑝)4 + 7𝑝4 (1 − 𝑝)3 + 𝑝7 Dacă 𝑝 = 10−2 , avem că 𝑃7 ≅ 7 ∙ 10−6 Aşadar,dacă transmitem pe un canal binar simetric cu 𝑝 = 10−2 un milion de cuvinte de cod, în medie, numai 7 cuvinte de cod eronate vor trece prin decodor fără a fi detectate Distanţa minimă dmin este un număr natural par sau impar Fie t un număr natural astfel încât 2𝑡 + 1 ≤ 𝑑min ≤ 2𝑡 + 2 Codul nostru bloc liniar poate corecta toţi vectorii de eroare ce conţin t erori de bit sau mai puţine Într-adevăr, dacă se emite cuvântul de cod v şi se produc t erori de bit, vectorul de recepţie r va avea o distanţă Hamming de cel puţin t + 1 de oricare alt cuvânt de cod, astfel încât receptorul va decide corect că v a fost cuvântul de cod emis iar nu altul 5 5 TABLOUL STANDARD ŞI DECODAREA CU AJUTORUL SINDROMULUI Fie 𝐯0 , 𝐯1 , ⋯ , 𝐯2𝑘−1 cele 2𝑘 cuvinte din codul nostru bloc liniar (n, k) Indiferent ce cuvânt de cod particular v este transmis pe canalul de comunicaţie, din cauza zgomotului electric, vectorul recepţionat r poate fi oricare din cei 2𝑛 vectori definiţi pe corpul Galois de ordinul 2, CG(2) În vederea decodării, partiţionăm mulţimea celor 2𝑛 vectori în 2𝑘 submulţimi notate cu 𝐷0 , 𝐷1 , ⋯ , 𝐷2𝑘 −1 astfel încât cuvântul de cod 𝐯𝑖 să fie conţinut în submulţimea 𝐷𝑖 pentru 0 ≤ 𝑖 ≤ 2𝑘 − 1 Vom fi realizat astfel o bijecţie între mulţimea cuvintelor de cod şi mulţimea {𝐷𝑖 } REGULA DE DECODARE: Dacă vectorul recepţionat r se găseşte în submulţimea 𝐷𝑖 , rezultatul decodării este 𝐯𝑖 Decodarea este corectă dacă şi numai dacă vectorul recepţionat r aparţine acelei submulţimi 𝐷𝑖 corespunzătoare cuvântului de cod transmis Apartenenţa vectorilor la submulţimi se stabileşte după cum urmează: 1 Cele 2𝑘 cuvinte de cod din codul nostru (n, k) se dispun pe un rând de la stânga la dreapta începând cu v0 = (0, 0, 0,⋯, 0) 2 Din restul de 2𝑛 − 2𝑘 vectori n-dimenionali (care nu sunt cuvinte de cod), se alege unul, notat cu e1, şi se aşează sub v0 Se completează al doilea rând adunând vectorul e1 la fiecare cuvânt de cod vi din primul rând şi se aşează suma 𝐞1 + 𝐯𝑖 sub 𝐯𝑖 3 La completarea rândului al doilea, se alege un vector neutilizat e2 şi se aşează sub e1 Se adună e2 la fiecare vector de cod 𝐯𝑖 din primul rând şi se aşează e2 + vi sub 𝐞1 + 𝐯𝑖 4 Se procedează la fel până ce se vor fi utilizat toţi vectorii n-dimensionali Rezultă tabloul standard al codului nostru bloc liniar v0 = 0 v1 ⋯ vi ⋯ 𝐯2𝑘 −1 e1 e1 + v1 ⋯ e1 + vi ⋯ e1+𝐯2𝑘 −1 e2 e2 + v1 ⋯ e2 + vi ⋯ e2+𝐯2𝑘 −1 ⋮ ⋮ ⋮ ⋮ ⋯ ⋮ e e + v1 ⋯ e + vi ⋯ e+𝐯2𝑘 −1 ⋮ ⋮ ⋮ ⋮ ⋮ ⋮ 𝐞2𝑛−𝑘 −1 𝐞2𝑛−𝑘 −1 + v1 ⋯ 𝐞2𝑛−𝑘 −1+ vi ⋯ 𝐞2𝑛−𝑘 −1+ 𝐯2𝑘−1 Observăm că suma dintre oricare doi vectori de pe acelaşi rând este un cuvânt de cod În acelaşi rând al unui tablou standard, nu există doi vectori identici Fiecare vector apare într-un rând şi numai în unul În tabloul standard, există 2𝑛 /2𝑘 = 2𝑛−𝑘 rânduri disjuncte, iar fiecare rând constă din 2𝑘 elemente distincte Cele 2𝑛−𝑘 rânduri se numesc coseturile codului nostru, care este un subspaţiu vectorial, iar primul vector e din fiecare coset se numeşte lider de coset Orice element dintr-un coset poate fi luat drept lider de coset Aceasta nu schimbă elementele din coset, ci doar le permută Este esenţial ca liderii de coset să fie aleşi ca vectorii de eroare cei mai probabili Cei mai probabili n vectori de eroare au o singură componentă egală cu 1, toate celelalte componente fiind egale cu 0 Urmează vectorii cu două componente egale cu 1 şi celelalte egale cu 0, ş a m d PROBLEME 1 Fie codul bloc liniar (7, 4) din Exemplul 5 1 a) Considerând cele 16 mesaje drept numerele binare de la 0 la 15, să se utilizeze matricea generatoare G pentru a calcula cuvintele de cod corespunzătoare b) Determinaţi ponderile cuvintelor de cod c) Care este distanţa Hamming minimă a codului? d) Ce capacitate de corecţie are acest cod? e) Utilizând matricea de control al parităţii H, calculaţi sindromul 2 Fie codul bloc liniar cu matrice generatoare G şi matrice de control H date mai jos 1 0 1 1 0 0 0 1 1 1 0 1 0 0 0 1 𝐆 = şi 𝐇 = 0 0 1 0 1 1 0 0 0 1 1 1 0 1 0 0 0 1 0 1 1 Restul ca la Problema 5 1 3 Fie codul bloc liniar cu matrice generatoare G şi matrice de control H date mai jos 1 1 0 1 0 0 0 1 0 1 1 1 0 0 1 0 𝐆 = şi 𝐇 = 0 0 1 1 0 1 0 0 0 1 0 1 1 1 0 0 0 1 1 0 1 Restul ca la Problema 5 1 